dekarburisering
Store norske leksikon,Realfag,Kjemi,Elektrokjemi og metallurgi,Legeringer,Stål og andre jernlegeringer
Dekarburisering, tidligere kalt avkulling, er en prosess som senker innholdet av karbon i fast jern og stål gjennom reaksjoner på materialets overflate med oksiderende stoffer som luft, vanndamp, og karbondioksid.
Normalt er dekarburisering en uønsket effekt av varmebehandling av stål. Stålets hardhet og styrke blir nedsatt i de dekarburiserte områdene nær overflaten.Tilsiktet dekarburisering foregår ved adusering.Fjerning av karbon fra flytende jern og stål betegnes vanligvis fersking. Dette er et normalt trinn ved fremstilling av stål. Les mer i Store norske leksikon metallurgi fysikalsk metallurgi  stål  adusering fersking